b"\n_START_ARTICLE_\nAssemblea federal d'Alemanya\n_START_PARAGRAPH_\nL'Assemblea federal (en alemany: Bundesversammlung) \xc3\xa9s una assemblea pol\xc3\xadtica a Alemanya del qual l'\xc3\xbanic enc\xc3\xa0rrec \xc3\xa9s l'elecci\xc3\xb3 del president federal._NEWLINE_Segons l'article 54 de la constituci\xc3\xb3 l'assemblea est\xc3\xa0 constitu\xc3\xafda pels representants del parlament federal i un nombre igual d'electors designats pels parlaments dels estats federals. El 2012, l'assemblea tenia 1228 membres. Els electors delegats pels estats no han de ser mandataris pol\xc3\xadtics: cada ciutad\xc3\xa0 que ompleix les condicions d'eligibilitat al Bundestag, pot ser enviat a l'Assemblea federal. El nombre d'electors atribu\xc3\xaft a cada estat \xc3\xa9s proporcional a la seva poblaci\xc3\xb3. Al costat de pol\xc3\xadtics actius s'hi troben pol\xc3\xadtics jubilats o altres persones prominents del m\xc3\xb3n cultural o esportiu. Des de la reunificaci\xc3\xb3 alemanya el 1991, l'assemblea t\xc3\xa9 lloc a l'edifici del Reichstag a Berl\xc3\xadn._NEWLINE_La darrera assemblea va celebrar-se el 18 de mar\xc3\xa7 de 2012 i va elegir Joachim Gauck com a successor de Christian Wulff, demissionari. En temps normals, quan el president ha acabat el seu mandat de cinc anys, l'assemblea federal se celebra cada cinc anys a la diada de la Constituci\xc3\xb3 alemanya, el 23 de maig. Com el 18 de mar\xc3\xa7 \xc3\xa9s l'anniversari de les primeres - i \xc3\xbaniques - eleccions llibres a la Rep\xc3\xbablica Democr\xc3\xa0tica Alemanya del 1990, el president del parlament federal va proposar que d'ara endavant, l'elecci\xc3\xb3 d'un president federal se celebrar\xc3\xa0 en aquest dia."